**ПРОЕКТ НА ДОГОВОР**

Днес ....................2018г. в гр. Пазарджик между:

1. “Водоснабдяване и Канализация”ЕООД гр.Пазарджик – в ликвидация, със седалище и адрес на управление гр.Пазарджик, ул.”Втори Януари” № 6, ЕИК 822106665, и номер по ЗДДС BG822106665, представлявано от инж.Атанас Иванов Узунов – Ликвидатор, наричан за краткост ВЪЗЛОЖИТЕЛ от една страна

и

2.…………………………………………….......................................................................

(наименование на изпълнителя)

със седалище и адрес …………………………………………………………………………

ЕИК/БУЛСТАТ: …..……………, и номер по ЗДДС……………. представлявано от ...……………… в качеството му на ..........................., наричано по-долу за краткост „ИЗПЪЛНИТЕЛ“ от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл.112 от Закона за обществените поръчки („**ЗОП**“) и Решение от ………….2017 год. На ВЪЗЛОЖИТЕЛЯ за определяне на ИЗПЪЛНИТЕЛ след проведена процедура за възлагане на обществена поръчка чрез публично състезание с с уникален номер на поръчката в АОП №……….,

се сключи този **Договор** за ОП с предмет: „Доставка на водомери за питейна вода и компоненти за системи за дистанционно отчитане, водомерни шахти”

за следното:

1. **ПРЕДМЕТ НА ДОГОВОРА**

**Чл.1.** **Възложителят** възлага, а **Изпълнителят** приема да достави различни типове водомери и компоненти за система за дистанционно отчитане, съгласно предложената Оферта при участието си в процедурата за възлагане на обществената поръчка, за нуждите на „В и К в ликвидация” ЕООД, гр. Пазарджик, наричани за краткост стоката.

**Чл. 2**. Доставките ще се извършват периодично, под формата на частични доставки, след предварителна писмена заявка до ИЗПЪЛНИТЕЛЯ, според конкретните нужди на ВЪЗЛОЖИТЕЛЯ.

**Чл. 3.** Количествата на заявяваните изделия ще се определят в зависимост от нуждите на ВЪЗЛОЖИТЕЛЯ. Ако при прекратяване на договора не е достигната максимално допустимата стойност по него, ВЪЗЛОЖИТЕЛЯТ не дължи на Изпълнителя, каквото и да било плащане или обезщетение.

1. **ЦЕНА И НАЧИН НА ПЛАЩАНЕ**

**Чл. 4**. Договорените единични цени на стоката в български лева, без ДДС са съгласно ценовото предложение на Изпълнителя………………………….

**Чл.5**. Заплащането се извършва въз основа на предоставена оригинална фактура от страна на изпълнителя и двустранно подписан приемателно - предавателен протокол за извършена доставка. Дължимата от ВЪЗЛОЖИТЕЛЯ сума се заплаща по банков път в срок до 30 (тридесет) календарни дни считано от представянето на посочените документи.

**Чл.6.** Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ: IBAN: ..........; BIС: …….; Банка: ..........

**Чл.7**. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по предходния член в срок от 7 (седем) дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**Чл.8.** Договорените цени и търговска отстъпка са окончателни и не подлежат на актуализация за срока на настоящия договор. Включват транспортни разходи, застраховки, магазинаж, вносни мита и такси, както и всякакви други разходи свързани с изпълнението на поръчката, действащи към момента на изпълнение.

**Чл.9**. Когато ИЗПЪЛНИТЕЛЯТ е сключил договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети.

1. **КОЛИЧЕСТВА**

**Чл.10.** Количествата за всяка доставка се определят от нуждите на **Възложителя** и се посочват на **Изпълнителя** в официална заявка.

**Чл.11.** **Възложителят** не се задължава с минимални количества по този Договор и по отделните заявки.

1. **СРОК И МЯСТО НА ИЗПЪЛНЕНИЕ**

**Чл.12.** Договорът влиза в сила считано от датата на подписването има действие 2 (две) години или до достигане на прогнозната му стойност от ………. (……………….) лева без ДДС.

**Чл.13**. Срокът на всяка частична доставка е …………… (……………..……..) работни дни, след официална заявка от страна на **Възложителя**.

**Чл.14**. Доставките ще се извършват на адрес: гр. Пазарджик, ул. „Ал.Стамболийски“ № 115 - складова база в централен склад на възложителя.

**Чл.15.** При извършване на доставка, страните по договора съставят и подписват приемо-предавателен протокол.

1. **ПРАВА И ЗАДЪЛЖЕНИЯ НА СТРАНИТЕ**

**Чл.16.** ВЪЗЛОЖИТЕЛЯТ има право:

* 1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка.
  2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.
  3. Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.
  4. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.
  5. ВЪЗЛОЖИТЕЛЯТ има право да прекрати договора едностранно, без да заплаща каквито и да било обезщетения или неустойки, както и да задържи гаранцията за изпълнение по настоящия договор:

1. при частично или пълно неизпълнение от страна на ИЗПЪЛНИТЕЛЯ на задължение от настоящия договор;

2. ако доставената стока няма показателите, описани в Оферта на ИЗПЪЛНИТЕЛЯ и не отговаря на изискванията на ВЪЗЛОЖИТЕЛЯ;

3. в случай на забавяне от страна на ИЗПЪЛНИТЕЛЯ, с повече от 5 (пет) дни от уговорения срок по чл. 13 от настоящия договор;

(6) ВЪЗЛОЖИТЕЛЯТ има право да развали едностранно в писмена форма договора, без да дава допълнителен срок за изпълнение и без да заплаща каквито и да било обезщетения и неустойки, както и да задържи гаранцията за изпълнение на договора, ако ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му (ако е приложимо).

(7) В случаите по ал. 5 и ал. 6 финансовите отношения между страните се уреждат до момента на прекратяване на договора и ИЗПЪЛНИТЕЛЯТ не може да има финансови претенции към ВЪЗЛОЖИТЕЛЯ във връзка с прекратяването на договора.

(8) Ако ИЗПЪЛНИТЕЛЯТ не изпълнява задълженията си по този договор и в резултат на това той бъде развален от ВЪЗЛОЖИТЕЛЯ, последният може да се удовлетвори от гаранцията, да получи неустойка в размера, определен в настоящия договор, без това да го лишава от правото да търси обезщетение за претърпените вреди, надвишаващи размера на представената гаранция.

**Чл.17.** ВЪЗЛОЖИТЕЛЯТ е длъжен:

* 1. Да заплати на ИЗПЪЛНИТЕЛЯ договорената цена, при условията и в срока съгласно настоящия договор.
  2. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.
  3. Да приема изпълнението, описано в този договор по вид, количество, качество, цени и опаковка, съобразно приемателно - предавателен протокол приложен към фактурата.
  4. Когато ИЗПЪЛНИТЕЛЯТ се е отклонил от изискванията по настоящия договор, да откаже приемането на част или цялото изпълнение, както и да откаже да заплати съответното възнаграждение, докато ИЗПЪЛНИТЕЛЯТ не изпълни своите задължения съгласно договора.

**Чл.18.** ИЗПЪЛНИТЕЛЯТ има право:

* 1. Да получи уговореното възнаграждение при условията и в сроковете, посочени в настоящия договор.
  2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**Чл. 18**. ИЗПЪЛНИТЕЛЯТ e длъжен:

(1) Да изпълни поръчката качествено и в срок в съответствие с предложеното в офертата му, включително техническото предложение, което е неразделна част от настоящия договор.

(2) Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

.

**VІ. ГАРАНЦИОННИ СРОКОВЕ И УСЛОВИЯ.**

**Чл.19.** Гаранционният срок за доставените стоки по този договор е ………. (………………………………….………) месеца съгласно посочения в офертата и започва да тече от датата на доставката.

**Чл.20.** В случай, че се установят скрити недостатъци, за които **Изпълнителя** е бил уведомен в рамките на гаранционния срок, той е длъжен да замени некачествената стока с нова със същите или по-добри характеристики, ако недостатъкът прави стоката негодна за използване по предназначение. В противен случай същият дължи отстраняване на дефекта. Всички разходи по замяната на стоката или отстраняване на констатирания дефект са за сметка на **Изпълнителя**.

**VII. ГАРАНЦИИ ЗА ИЗПЪЛНЕНИЕ НА ДОГОВОРА, САНКЦИИ И НЕУСТОЙКИ**

**Чл.21.** Гаранцията за изпълнение на настоящия договор от страна на **Изпълнителя**, е в размер на …………… (………………………………….………) лева, представляващи 1% от прогнозната стойност без ДДС.

**Чл.22.** **Възложителят** има право да задържи гаранцията за изпълнение на поръчката при прекратяване на настоящия договор по вина на **Изпълнителя** и при прекратяване регистрацията на **Изпълнителя** (в случай, че същия е юридическо лице).

**Чл.23.** **Възложителят** има право да се удовлетвори от внесената гаранция за изпълнение на поръчката, по отношение на вземания, възникнали на основание на настоящия договор.

**Чл.24.** Прилагането на горните санкции и неустойки не отменят правото на **Възложителя** да предяви иск срещу **Изпълнителя** за претърпени щети и пропуснати ползи, съгласно действащото законодателство в Република България.

**Чл.25.** При липса на възражения по изпълнението на договора ВЪЗЛОЖИТЕЛЯТ освобождава гаранцията за изпълнение на настоящия договор, без дължи лихви за периода, през който средствата законно са престояли при него, в срок от 10 (десет) работни дни след изпълнение на настоящия договор и извършване на всички плащания по него.

**Чл.26.** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**Чл.27.**ИЗПЪЛНИТЕЛЯТ има право да промени формата на гаранцията от банкова в парична като предходната гаранция се освобождава от ВЪЗЛОЖИТЕЛЯ в срок от 3 (три) дни от предоставянето на новата форма на гаранция.

**Чл.28**. В случай на забавяне при изпълнението на работата по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 % (нула цяло и един процент) за всеки просрочен ден, но не повече от 10 % (десет процента) от стойността на забавената дейност. Неустойката се удържа от гаранцията за изпълнение на договора.

**Чл.29**. При забавено плащане, съгласно чл. 5 от настоящия договор, ВЪЗЛОЖИТЕЛЯТ дължи неустойка на ИЗПЪЛНИТЕЛЯ, в размер от 0,1 % (нула цяло и един процента) от цената на неплатената фактура, за всеки просрочен ден, но не повече от общо 10 % (десет процента) от цената на просроченото задължение.

**VIII. ОБЩИ УСЛОВИЯ**

**Чл.30**. Настоящият договор влиза в сила от подписването му и се сключва за срок от 24 (двадесет и четири ) месеца.

**Чл.31**. Договорът се прекратява:

* С изтичане на срока по договора;
* При изчерпване на стойността му, преди изтичане на неговия срок;
  + По взаимно съгласие между страните, изразено в писмена форма;
  + При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна.
  + По реда на чл. 118 от Закона за обществените поръчки.
  + ВЪЗЛОЖИТЕЛЯТ може да прекрати договора едностранно с 30-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**Чл.32.**Страните не се освобождават от задължение да уредят всички финансови задължения възникнали преди прекратяване на договор.

**Чл.33.** Страните по договор за обществена поръчка не могат да го изменят, освен в посочените в чл.116, ал.1 от ЗОП случаи.

**Чл.34.** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

**Чл.35.** Правилото по предходния член не се прилага по отношение на задължителната информация, която ВЪЗЛОЖИТЕЛЯТ следва да представи на Агенцията по обществени поръчки съобразно реда, предвиден в ЗОП.

**Чл.36.** Нищожността на някоя клауза от настоящия договор не води до нищожност на друга клауза или на договора като цяло.

**Чл.37.** За всички спорни неуредени въпроси с този договор ще се прилагат разпоредбите на Гражданското законодателство на РБ.

**Чл.38.** Адресите за кореспонденция между страните по настоящия договор са както следва:

**38.1.** За **Възложителя**: „ВиК в ликвидация” ЕООД – гр. Пазарджик,

ул. „ Втори Януари ” № 6;

**38.2.** За **Изпълнителя**: …………………………………………………………......

**Чл.39.** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Неразделна част от настоящият договор са : Предложението за изпълнение и Ценовото презложение на Изпълнителя.

Настоящият договор се изготви и подписа в два еднообразни екземпляра – по един за всяка от страните.

За **Възложителя**: ........................... За **Изпълнителя**: …...........................

**„В и К в ликвидация“ ЕООД гр.Пазарджик**

**инж. АТАНАС УЗУНОВ**

( *Ликвидатор на „В и К в ликвидация“ ЕООД)*